இந்தியாவின் வட மாநிலங்களில் கடும் பனிப்பொழிவு காரணமாக ஏற்பட்ட கடுங் குளிர் காரணமாக இதுவரை உத்தரபிரதேசத்தில் மட்டும் 70 பேர் உயிரிழந்துள்ளதாக தெரிவிக்கப்பட்டுள்ளது. ஜம்மு-காஷ்மீர் மற்றும் இமாச்சலப்பிரதேசத்தின் மலைப்பகுதிகளில் 2.1 டிகிரி செல்சியஸ் வரையிலும் தரைப்பகுதிகளில் 5 டிகிரி வரையிலும் குளிர் நிலவுகின்றது. இமாச்சலப்பிரதேசத்தில் இரவு நேரங்களில் குளிர் 1 டிகிரி செல்சியஸ் வரை செல்கின்ற நிலையில் இது மேலும் அதிகரிக்கும் என வானிலை ஆய்வறிக்கையில் தெரிவிக்கப்பட்டுள்ளது.